**Avtale mellom**

**Siva SF (org. nr. 966 703 032)**

**og**

**XXX (org. nr. XXX XXX XXX) heretter omtalt som «prosjektansvarlig»**

**for etablering og utvikling av en katapultnode**

**for perioden XX.XX.XXXX til XX.XX.XXXX**

**1. Bakgrunn og formål**

Formålet med avtalen («Hovedavtalen») er å forsterke den nasjonale infrastrukturen for innovasjon i Norge gjennom å sikre etablering og videreutvikling av en industrinær testarena med testfasiliteter og industrikompetanse i distriktene, til nytte for norsk næringsliv (katapultnode). Dette defineres som «Hovedprosjektet» i det følgende.

Avtalen er utformet i tråd med innretningen i dokumentet «Beskrivelse av ordningen Norsk katapult» og må tolkes i lys av dette og supplerende føringer fra Siva. Katapultordningen skal bidra til etablering og utvikling av en infrastruktur av industrinære testarenaer som møter et udekket behov i næringslivet. Katapultnodene skal bistå bedrifter slik at de raskere kan ta steget fra idé til marked. Katapultordningen understøtter statens og EUs målsetninger om økt innovasjonstakt samt grønn og digital omstilling.

Denne avtalen regulerer partenes forpliktelser og angir premisser for Sivas støtte til den videre utviklingen av katapultnoden. Tildeling av støtte vil skje i egne tildelingsbrev etter søknad. All støtte skjer i henhold til gjeldende statsstøtteregelverk.

**1.1 Forutsetninger for tildeling (avtalehierarki)**

Det skal foreligge tre komplementerende avtaler som gjelder for avtaleperioden:

1. Hovedavtale mellom Siva og prosjektansvarlig (denne avtalen)
2. Konsortieavtale mellom konsortiedeltakerne bak katapultnoden
3. Samarbeidsavtale mellom katapultnode og aktuelle katapultsenter

Underskrevet konsortieavtale mellom konsortiedeltakerne bak katapultnoden skal foreligge på søknadstidspunktet. Eventuelle oppdaterte og reviderte versjoner tilsendes Siva.

Samarbeidsavtale mellom katapultnode og aktuelle katapultsenter blir i praksis en samarbeidsavtale mellom to konsortier. Underskrevet samarbeidsavtale mellom katapultnoden og aktuelle katapultsenter må forelegges Siva for godkjenning **senest innen 30.11.2024**. Dersom denne avtalen ikke kan fremlegges vil dette bli å betrakte som vesentlig mislighold av avtalen (se punkt 11).

For XXX (katapultnoden) skal samarbeidsavtale inngås med:

* XXX Katapultsenter

**2. Organisering**

Katapultnoden skal være et konsortium, bestående av en fasilitatororganisasjon («Prosjektansvarlig») og aktører fra industrien, akademia, forskningsinstitutter mv. («Kjernepartnere») som skal bidra til Hovedprosjektet ved å tilgjengeliggjøre infrastruktur, teknologi og kompetanse. Det skal være etablert et forpliktende avtaleverk som regulerer konsortiedeltakernes rettigheter og plikter («Konsortieavtale»). Katapultnoden kan også knytte til seg andre aktører/partnere.

Prosjektansvarlig skal være fasilitator, og representere konsortiet overfor Siva som Sivas kontraktspartner. Prosjektansvarlig er ansvarlig for forvaltning av offentlige midler som stilles til disposisjon for gjennomføring av Hovedprosjektet.

Det skal være etablert et styre og en styringsgruppe som representerer konsortiedeltakerne og som er ansvarlig for prosjektets strategiske utvikling og økonomiske prioriteringer. Siva har rett til å delta som observatør i styret og/eller styringsgruppen.

Det skal være utpekt en daglig leder som skal ha det daglige og operative ansvaret for gjennomføring av hovedprosjektet.

**3. Avtalepartens roller og ansvar**

Prosjektansvarlig er ansvarlig for gjennomføring av Hovedprosjektet og er forpliktet til følgende:

* Etablere relevante partnerskap
* Sikre utarbeidelse av avtaleverk
* Utarbeide årlige planer og budsjett
* Rapportere til Siva i henhold til gjeldende prosedyrer og rapporteringskrav
* Aktivt arbeide for at katapultnoden involveres i større og banebrytende FoU-prosjekter, i dialog og samarbeid med aktuelle katapultsenter
* Mobilisere kunder innenfor alle relevante bedriftskategorier, til hele katapultordningen
* Profilere og markedsføre ordningen Norsk katapult etter veiledning fra Siva

Siva er ansvarlig for katapultordningen, og har følgende oppgaver:

* Følge opp Hovedprosjektet
* Sikre strategisk dialog med katapultene
* Ivareta dialog med Nærings- og fiskeridepartementet
* Profilere katapultordningen
* Koordinere med andre virkemiddelaktører
* Videreutvikle katapultordningen

Siva finansierer Hovedprosjektet innenfor rammene av årlige bevillinger over Statsbudsjettet og statsstøtteregelverket, herunder det alminnelige gruppeunntaket (EU forordning nr. 651/2014 – GBER), jf. forskrift 2. januar 2023 nr. 2 om unntak fra notifikasjonsplikt for offentlig støtte. Støtte kan også tildeles på grunnlag av ordninger som er notifisert og godkjent av ESA etter EØS-avtalen artikkel 61, jf. lov 4. mars 2022 nr. 7 om nasjonale saksbehandlingsregler i saker om offentlig støtte (støtteprosessloven).

Avtalepartene skal lojalt samarbeide om, og både sammen og hver for seg arbeide for at både søknader og støttetildelinger overholder statsstøtteregelverket. Prosjektpartner skal fremlegge nødvendig dokumentasjon for søknader og eventuelle etterfølgende prosedyrer etter støttereglene.

**4. Premisser for finansiering**

Sivas støtte i avtaleperioden knytter seg til formålet angitt i punkt 1. Støtten er betinget av den årlige budsjettrammen bevilget over statsbudsjettet, og bevilgningen fordeles på de ulike katapultene på grunnlag av søknadsbehandling og nærmere prioritering av prosjekter. Støtte er videre betinget av at kontraktsparter oppfyller følgende betingelser:

* Kontraktsmotparten skal legge frem styrevedtatt utviklings- og driftsplan for hele avtaleperioden, inkludert budsjetter og all nødvendig dokumentasjon
* Hovedprosjektet skal gjennomføres med tilfredsstillende utvikling og fremdrift, og resultatene skal svare til omforente mål, planer og budsjett

**5. Planer, rapportering og evaluering**

Kontraktspartner skal levere følgende til Siva:

* Plan og budsjett for kontraktsperioden fordelt på det enkelte års budsjett
* Revisorgodkjent årsregnskap
* Revisorattestert egeninnsats
* Årlige aktivitets- og resultatrapporter
* Sluttrapport eller evaluering for avtaleperioden, senest tre måneder etter avtalens sluttdato
* Annen nødvendig dokumentasjon

Siva har utviklet et verktøy for rapportering og datainnhenting. Det forutsettes at kontraktspartner benytter dette verktøyet og aktivt deltar i prosessene som følger med.

**6. Tilrettelegging for brukere**

Katapultnoden skal tilby en testinfrastruktur som er åpent tilgjengelig på like vilkår for relevante brukere. Det skal etableres og driftes et system som regulerer brukernes kjøp av tjenester i katapultnoden som også ivaretar brukernes immaterielle rettigheter. Tjenestene skal som utgangspunkt tilbys på markedsmessige vilkår.

Siva kan gi støtte til små og mellomstore foretak (SMB-er) i form av rabattert tilgang til katapultnodens tjenester. Katapultnoden plikter å holde slik videreført støtte regnskapsmessig atskilt fra støtte de selv mottar fra Siva.

**7. Retningslinjer for investeringer i utstyr mv.**

Prosjektansvarlig skal sikre at det inngås investeringsavtaler, som angir vilkår for investeringen og bruk av utstyret. Dersom eierskapet til utstyr som får investeringsstøtte skal ligge hos en eller flere kjernepartnere, skal investeringsavtalen sikre at katapultnoden får en forholdsmessig bruksrett til utstyret i utstyrets økonomiske levetid. Utstyret betraktes som en del av katapultnoden og kan ikke trekkes ut uten forutgående samtykke fra Siva. Investeringsavtalen skal også sikre at utstyrseier ikke kan overdra eller pantsette utstyret til andre uten Sivas forutgående skriftlige godkjenning.

Investeringsavtalen skal også regulere et eventuelt etteroppgjør hvis utstyret ikke lenger skal benyttes i katapultnoden, ved uttreden av en kjernepartner eller ved avvikling av katapultnoden. Avtalen skal sikre at det ikke ligger igjen statsstøtte hos konsortiedeltakere.

**8. Læringsprosesser**

Siva evaluerer jevnlig katapultordningen og den enkelte katapult ved hjelp av eksterne tredjeparter. Kontraktspartner skal lojalt bidra til å sikre en effektiv gjennomføring av slike evalueringer, og avgi etterspurt informasjon.

Siva ønsker å benytte erfaringer fra hovedprosjektet til eventuelle justeringer i innretningen av ordningen. Representanter fra katapultnoden skal delta aktivt på de møteplasser Siva prioriterer, og legge til rette for erfaringsutveksling mellom ulike katapulter.

**9. Profilering og markedsføring**

Siva har det overordnede ansvaret for å forvalte merkevaren Norsk katapult. Katapultnodens egen profilering, merkevarebygging, visuelle utforming, digitale kommunikasjon og andre sentrale kommunikasjonsaktiviteter skal utformes i henhold til føringer i den til enhver tid gjeldende versjon av Sivas profilveiledning for katapultene.

**10. Avtalens varighet**

Hovedavtalen gjelder for en periode på 3 år om det ikke er fastsatt annen varighet.

Denne avtalen løper fra XX.XX.XXXX til XX.XX.XXXX.

Sivas intensjon er at Norsk katapult skal være en langsiktig ordning. Hvis hovedprosjektet har en tilfredsstillende utvikling og gir tilfredsstillende resultater, vil Hovedavtalen kunne forlenges. Betingelsene i denne avtalen vil kunne endres i en eventuell ny avtaleperiode.

**11. Mislighold og terminering**

Ved forsinket eller mangelfull oppfyllelse av forpliktelsene etter denne avtalen, kan Siva holde tilbake bevilget støtte inntil forholdet er bragt i orden. Støtte skal også holdes tilbake dersom prosjektansvarlig eller kjernepartnere har utestående krav om tilbakebetaling av statsstøtte fra Sivas øvrige virkemiddelapparat eller andre offentlige støttegivere.

Avtalepartene kan terminere Hovedavtalen ved vesentlig mislighold av forpliktelsene etter avtalen. Det skal gis en rimelig frist til å rette opp forholdet før slik terminering kan finne sted. Ved terminering av avtalen, skal partene forhandle om en avvikling av driften i katapultnoden, og sikre at det ikke ligger igjen statsstøtte hos Prosjektansvarlig eller Kjernepartnere i katapultnoden.

Avtalepartene skal lojalt bestrebe seg på løse eventuell uenighet om oppfyllelse av avtalen på minnelig vis. Dersom enighet ikke oppnås, kan saken bringes inn for domstolene. Verneting er Trøndelag tingrett.

Signatur Siva Signatur katapultnode

------------------------------------------ ----------------------------------------------